เงินบาทปิดตลาดที่ 32.29/33
ธนาคารซีไอเอ็มบีไทย เงินบาทปิดตลาดที่ระดับ 32.29/33 แข็งค่าเล็กน้อยจากช่วงเช้า
4 พ.ค. 2553

ธนาคารซีไอเอ็มบีไทย เงินบาทปิดตลาดที่ระดับ 32.29/33 แข็งค่าเล็กน้อยจากช่วงเช้า
นักบริหารเงินของธนาคารซีไอเอ็มบีไทย กล่าวว่า วันนี้เงินบาทปิดตลาดที่ระดับ 32.29/33 บาท/ดอลลาร์ จากช่วงเช้าที่เปิดตลาดที่ระดับ 32.30/32 บาท/ดอลลาร์  ส่วนเงินสกุลต่างประเทศที่สำคัญ ค่าเงินเยนปิดตลาดที่ระดับ 94.65/67 เยน/ดอลลาร์ จากช่วงเช้าที่เปิดตลาดที่ระดับ 94.90/94 เยน/ดอลลาร์ ส่วนค่าเงินยูโรปิดตลาดที่ระดับ 1.3125/3130 ดอลลาร์/ยูโร จากช่วงเช้าที่เปิดตลาดที่ระดับ 1.3212/3214 ดอลลาร์/ยูโร
สำหรับปัจจัยที่ต้องติดตาม นอกจากประเด็นปัญหาเรื่องประเทศกรีซแล้ว คืนวันอังคารนี้มีการรายงานตัวเลขทางเศรษฐกิจของสหรัฐฯ ได้แก่ กระทรวงพาณิชย์สหรัฐเปิดเผยยอดสั่งซื้อของโรงงานเดือนมี.ค., สมาคมนายหน้าอสังหาริมทรัพย์แห่งชาติเปิดเผยยอดทำสัญญาซื้อบ้านที่รอปิดการขาย(pending home sales) เดือนมี.ค. และ ABC News เปิดเผยผลสำรวจความเชื่อมั่นผู้บริโภคสหรัฐในสัปดาห์ที่สิ้นสุดวันที่ 2 พ.ค. รวมถึงต้องติดตามการเมืองในประเทศ
อย่างไรก็ตาม ทิศทางเงินบาทหากไม่มีปัจจัยอะไรเข้ามากระทบหรือกดดันเพิ่มเติม เงินบาทน่าจะเคลื่อนไหวระหว่าง 32.20-32.40 บาท/ดอลลาร์